বরিশালের আইন-শৃঙ্খলা রক্ষা ও পুলিশের সেবা মানুষের দোরগোড়ায় পৌঁছে দিতে বরিশাল রেঞ্জ অফিসের উদ্যোগে ‘রেঞ্জ পুলিশ বরিশাল’ নামের একটি অ্যানড্রয়েড মোবাইল অ্যাপস তৈরি করা হয়েছে। গতকাল সোমবার বরিশাল রেঞ্জের উপমহাপরিদর্শক (ডিআইজি) মো. শফিকুল ইসলাম এই অ্যাপসের উদ্বোধন করেন। এ সময় জেলার পুলিশ সুপার সাইফুল ইসলামসহ বরিশাল রেঞ্জের বিভিন্ন জেলা পুলিশের ঊর্ধ্বতন কর্মকর্তা উপস্থিত ছিলেন। মোবাইল অ্যাপস সম্পর্কে ডিআইজি মো. শফিকুল ইসলাম বলেন, ‘অ্যাপসটি গুগল প্লে স্টোর থেকে রেঞ্জ পুলিশ বরিশাল লিখে সার্চ দিয়ে ডাউনলোড করে যেকোনো অ্যানড্রয়েড মোবাইল ফোনে ব্যবহার করা যাবে। অ্যাপসটি সম্পূর্ণ বাংলা ভাষায় তৈরি করা হয়েছে।’